TMTV Премиясендә иң-иңнәрне бүләкләделәр (ФОТО)

	21 апрель көнне “Пирамида”да TMTV татар музыкаль телеканалы премиясенең лауреатларын бүләкләү татанасы булып узды. Бәйрәм киче кызыл келәмнән башланып китте. Традициягә кергән бу чарада йөздән артык җырчы катнашты. Яраткан башкаручыларын күрергә килүчеләргә сюрприз ясап, кызыл келәм алып баручылары Премиягә 3 билет та уйнатты!	 Тантана үзе кичке биштә йолдызлар катнашындагы үзенчәлекле номердан башланып китте. Грандиоз тамашаны быел 6 алып баручы – Гөлназ Сәфәрова, Айваз Садыйров, Айрат Ильясов, Иркә, Рамил Шарапов һәм Рифат Зарипов алып барды. Ә бүләкләүчеләр арасында танылган спортчылар һәм мәдәният хезмәткәрләре бар иде. Олимпия чемпионы Гөлнара Самитова-Галкина, мәсәлән, бер чыкканда 5 номинациянең җиңүчесен игълан итте. Алар арсында “Ел ачышы” -  яшь җырчы Гүзәл Әхмәдиева да бар иде.  ТР атказанган артисты Эльмира Кәлимуллина “Музыкаль биеклек” статуэткаларын шулай ук биш җиңүчегә тапшырды. Мәскәүдә яшәп иҗат итүче Айрат Сафин һәм DJ Радик дуэты быел TMTV  каналында чыгып килүче “Топ-клип” хит-парады лидерлары” номинациясендә җиңү яулады.  
	---	
Барс-Медиа

	№ --- | 23.04.2018	


